Լեռը հանգույց է, երկրի ու երկնքի միջև տուրևառնող էներգիաների միաձույլ տրոփյունն է, նրանց կենդանի, ներկա հաղորդությունը: Այդ սրտազարկերի արձագանքն ու արձանագրիչը բառն է: Բառն էներգիա է: Այլակերպված համակարգ, որտեղ առարկայի, նյութի կամ երևույթի ինքնությունը պահպանում է իր լիցքային ամբողջությունն ու կազմը: Լեզուն անսահմանության մանրակերտն է, գոյություն ունեցող ամենայն ինչի հնչյունային բովանդակությունը: